**ΒΙΒΛΙΟ 3. ΚΕΦΑΛΑΙΟ 75.5.** **Οι δημοκρατικοί εκτοπίζουν τους ολιγαρχικούς ικέτες**

**Επισημάνσεις Συντακτικού**

**μαύρο: ρήμα κύριας πρότασης // μαύρο πλάγια: μετοχή // μαύρο πλάγια υπογραμμισμένο: απαρέμφατο // πρόταση σε παρενθέσεις: δευτερεύουσα πρόταση**

|  |  |  |
| --- | --- | --- |
| **ΚΕΙΜΕΝΟ** | **ΜΕΤΑΦΡΑΣΗ** | **ΣΥΝΤΑΞΗ** |
| **75. 5. *Ὁρῶντες*** δὲ οἱ ἄλλοι ***τὰ γιγνόμενα*** **καθίζουσιν** ἐς τὸ ῞Ηραιον ἱκέται καὶ **γίγνονται** οὐκ ἐλάσσους τετρακοσίων. Ὁ δὲ δῆμος ***δείσας*** **(**μή τι **νεωτερίσωσιν)** **ἀνίστησί** τε αὐτοὺς ***πείσας*** καὶ **διακομίζει** ἐς τὴν πρὸ τοῦ Ἡραίου νῆσον, καὶ τὰ ἐπιτήδεια ἐκεῖσε αὐτοῖς **διεπέμπετο**. | **75.5.** Επειδή έβλεπαν οι άλλοι αυτά που γίνονταν, κατέφυγαν ως ικέτες στον ναό της Ήρας και συγκεντρώθηκαν (εκεί) όχι λιγότεροι από τετρακόσιους. Οι δημοκρατικοί τότε, επειδή φοβήθηκαν μήπως επιχειρήσουν (οι ικέτες) κάποια πολιτική μεταβολή, τους σήκωσαν από εκεί, αφού τους έπεισαν, και τους μεταφέρουν στο νησί μπροστά από τον ναό της Ήρας και εκεί τους έστελναν τα απαραίτητα τρόφιμα. | **Κ.Π. = Ὁρῶντες δὲ οἱ ἄλλοι τὰ γιγνόμενα καθίζουσιν ἐς τὸ ῞Ηραιον ἱκέται**  **καθίζουσιν** = ρήμα, οἱ ἄλλοι = υπκ. ρήματος  ***τὰ γιγνόμενα*** = επιθ. μτχ., αντ. ρήματος, τὰ = υπκ. μτχ. γιγνόμενα  ***Ὁρῶντες*** = αιτιολογική μτχ., οἱ ἄλλοι = υπκ. μτχ. Ὁρῶντες  ἐς τὸ ῞Ηραιον = εμπρθ. πρσδ. στάσης σε τόπο  ἱκέται = επιρρ. κατηγορούμενο σκοπού  **Κ.Π. = καὶ γίγνονται οὐκ ἐλάσσους τετρακοσίων.**  **γίγνονται** = ρήμα, οἱ ἄλλοι = ενν. υπκ. ρήματος  οὐκ ἐλάσσους = κατηγ. στο ενν. υπκ. οἱ ἄλλοι  τετρακοσίων = γενική συγκριτική  **Κ.Π. = Ὁ δὲ δῆμος δείσας** **ἀνίστησί τε αὐτοὺς πείσας**  **ἀνίστησί τε** = ρήμα, Ὁ δὲ δῆμος = υπκ. ρήματος, αὐτοὺς = αντ. ρήματος  ***δείσας*** = αιτιολογική μτχ., συνημμένη στο υπκ ρήματος  Ὁ δὲ δῆμος = υπκ. μτχ. δείσας  ***πείσας*** = χρονική μτχ., συνημμένη στο υπκ ρήματος  Ὁ δὲ δῆμος = υπκ. μτχ. πείσας  αὐτοὺς = αντ. μτχ. πείσας  **Δ.Π. Ενδοιαστική = μή τι νεωτερίσωσιν**  **Ονοματική, αντικ. μτχ. δείσας, εισάγεται με τον ενδοιαστικό σύνδεσμο μή, δηλώνεται φόβος μήπως συμβεί κάτι ανεπιθύμητο. Εκφέρεται με υποτακτική, όταν ο φόβος του παρελθόντος επεκτείνεται και διαρκεί στο παρόν και στο μέλλον με βεβαιότητα. (Συνηθίζεται αυτή η εκφορά πολύ στον Θουκυδίδη).**  **νεωτερίσωσιν** = ρήμα, οὗτοι = ενν. υπκ. ρήματος, τι = αντ. ρήματος  **Κ.Π. = καὶ διακομίζει ἐς τὴν πρὸ τοῦ Ἡραίου νῆσον,**  **διακομίζει** = ρήμα, Ὁ δὲ δῆμος = ενν. υπκ. ρ., αὐτοὺς = ενν. αντ. ρήματος  ἐς τὴν νῆσον = εμπρθ. πρσδ. κίνησης σε τόπο  πρὸ τοῦ Ἡραίου = εμπρθ. πρσδ. στάσης σε τόπο  **Κ.Π. = καὶ τὰ ἐπιτήδεια ἐκεῖσε αὐτοῖς διεπέμπετο.**  **διεπέμπετο** = ρήμα, τὰ ἐπιτήδεια = υπκ. ρήματος (αττική σύνταξη)  αὐτοῖς = αντ. ρήματος  ἐκεῖσε = επιρρ. πρσδ. κίνησης σε τόπο |

**ΠΡΑΓΜΑΤΟΛΟΓΙΚΑ ΣΧΟΛΙΑ**

1. **Να αξιολογηθούν από διπλωματική και στρατιωτική άποψη οι ενέργειες του Νικόστρατου.**

**Οι Ενέργειες - επιδιώξεις του Νικόστρατου:**

Συμφιλίωση. Συμφωνία ειρήνευσης.

**Όροι:**

δίκη 10 πρωταιτίων για τη σφαγή του βουλευτηρίου και μάχες

επιμαχία - πλήρη συμμαχία: ίδιους φίλους - εχθρούς με Αθήνα

**Ποιους συμφέρουν οι όροι;**

**Τους Αθηναίους γιατί:**

σύναψη συμμαχίας με Κέρκυρα

προσάρτηση σε Αθηναϊκή συμμαχία

τέλος εμφύλιας σύγκρουσης

σταθερός σύμμαχος η Κέρκυρα

ακέραιες δυνάμεις για χρήση εναντίον Λακεδαιμονίων

**Τους Κερκυραίους γιατί:**

τέλος αδελφοκτόνου πολέμου

τέλος φθοράς περιουσίας τους

αποφυγή αντεκδικήσεων

**ΑΞΙΟΛΟΓΗΣΗ ΕΝΕΡΓΕΙΩΝ:** Συνολικά η πολιτική του Νικόστρατου υπήρξε διαλλακτική και η παρέμβασή του σωτήρια για έναν αριθμό ολιγαρχικών. Η στάση του καθορίζεται με γνώμονα το συμφέρον της πατρίδας του, αλλά εξηγείται επίσης από το γεγονός ότι ο ίδιος δεν είχε άμεση ανάμειξη στα φοβερά πολιτικά πάθη των Κερκυραίων.**Ποια είναι η πρόταση των δημοκρατικών προς το Νικόστρατο και ποιοι είναι οι στόχοι της πρότασης αυτής;**

**Πρόταση:** ζητούν να τους αφήσει πέντε από τα πλοία του λαμβάνοντας ως αντάλλαγμα ισάριθμα πλοία επανδρωμένα με Κερκυραίους

**Στόχοι πρότασης Κερκυραίων:**

 Μόνιμη παρουσία αθηναϊκών πλοίων - διασφάλιση εξουσίας

 Επάνδρωση με ολιγαρχικούς - εκτοπισμός πολιτικών αντιπάλων - -εκδίκηση, εξόντωση αντιπάλων

**Αποτελέσματα:**

 Αδιαλλαξία, πολιτικά μίση

 αλληλοσπαραγμός

 υποτέλεια Κέρκυρας στην Αθήνα

1. **Πώς κρίνετε την απόφαση του Νικόστρατου να συμφωνήσει με την πρόταση των δημοκρατικών; Είχε τα αποτελέσματα που περίμενε;**

Πρόθεση δική του ήταν να διασφαλιστεί η ηρεμία στο νησί, καθώς και η διατήρηση της συμμαχίας που είχε μόλις κατορθώσει να διαπραγματευτεί και με τις δύο παρατάξεις. Εντούτοις, η απόφασή του αυτή αποτέλεσε αφορμή για το ξέσπασμα νέας έντασης, εφόσον οι δημοκρατικοί θέλησαν να εκμεταλλευτούν την ευκαιρία για να απαλλαγούν από ένα σημαντικό μέρος των ολιγαρχικών επανδρώνοντας με αυτούς τα πλοία που υποσχέθηκαν στον Νικόστρατο.

1. **«γίγνονται οὐκ ἐλάσσους τετρακοσίων».:**

Σχολιάζοντας το μεγάλο αυτόν αριθμό των 400, ορισμένοι μελετητές επισημαίνουν ότι 400 άτομα δεν μπορούσαν να χωρέσουν σε 5 πλοία, διότι κάθε πλοίο εκτός από τους κωπηλάτες μπορούσε να χωρέσει μόνο 42 άνδρες. Επομένως η λ. ἄλλοι σημαίνει και άλλοι ολιγαρχικοί, εκτός δηλαδή αυτών που κλήθηκαν να επανδρώσουν τα πλοία και αυτών που κατέφυγαν στο ιερό των Διόσκουρων.

1. **«Ὁ δὲ δῆμος δείσας μή τι νεωτερίσωσιν ἀνίστησί»:**

Ο Θουκυδίδης καταγράφει την αντίδραση των δημοκρατικών στις ενέργειες των ολιγαρχικών. Φωτίζει διαδοχικά τις πράξεις όλων των παραγόντων που διαμορφώνουν τα γεγονότα.

1. **«πρὸ τοῦ ῞Ηραιον** **νῆσον»:**

Πρόκειται για το νησί Πτυχία, το σημερινό δηλαδή Βίδο. Άλλοι μελετητές υποστηρίζουν ότι πρόκειται για τη θέση, όπου βρίσκεται η σημερινή πόλη της Κέρκυρας, που χωριζόταν τότε από την ξηρά με ένα κανάλι.

1. **Χαρακτηρισμός Νικόστρατου:**

Είναι ένας άνθρωπος ευφυής, ικανός διπλωμάτης, άνθρωπος που εκτιμά σωστά τις καταστάσεις, που ξέρει να ελίσσεται διπλωματικά για να πετύχει το καλύτερο αποτέλεσμα για την ικανοποίηση των συμφερόντων του και των συμφερόντων της Αθήνας. Οπωσδήποτε, πέραν της διπλωματικής στάσης του, δεν πρέπει να παραβλεφθεί και ο μετριοπαθής και διαλλακτικός χαρακτήρας του. Βλέπουμε ότι προσπαθεί να δείξει μια ανθρώπινη στάση και να αποφύγει οποιεσδήποτε ακρότητες. Βρίσκεται μακριά από τα πάθη και από τα μίση των αντιμαχόμενων παρατάξεων και έτσι μπορεί να λειτουργήσει με περισσότερη ψυχραιμία και συμφιλιωτική διάθεση. Οι Κερκυραίοι είναι σε ατμόσφαιρα πανικού και οι Αθηναίοι ετοιμάζονται να ναυμαχήσουν. Και πρέπει εδώ να επισημάνουμε ότι οι Αθηναίοι και οι Πελοποννήσιοι πρόκειται να αντιπαρατεθούν εξαιτίας του καθαρά εσωτερικού προβλήματος της Κέρκυρας – την πάλη μεταξύ ολιγαρχικών και δημοκρατικών για την εξουσία-κάνοντας έτσι το πρόβλημα να πάρει μεγαλύτερες διαστάσεις, αφού βέβαια οι δύο δυνάμεις το υπέθαλψαν για την εξυπηρέτηση των δικών τους προβλημάτων. Ασφαλώς, οι Πελοποννήσιοι έρχονται στην Κέρκυρα μετά την είδηση της επικράτησης των δημοκρατικών στο νησί. Έτσι στο κεφ. 77 ο ιστορικός παρουσιάζει το πώς οι Κερκυραίοι ετοιμάζονται ν' αντιμετωπίσουν τα 53 πελοποννησιακά πλοία που τους απειλούν. Παρ` ότι οι Κερκυραίοι ήταν καλοί ναυτικοί μέσα στη σύγχυση και τον πανικό οδήγησαν τη δύναμή τους (60 πλοία) σε λάθος τακτική: Ενώ οι Αθηναίοι πρότειναν να προπορευτούν οι ίδιοι και μετά να ακολουθήσει συγκεντρωμένη η δύναμη των Κερκυραίων, αυτοί έστελναν στη ναυμαχία τα πλοία τους λίγα- λίγα και με το ρυθμό που εξοπλίζονταν. Εκτός αυτού όμως έκαναν και άλλο σοβαρό λάθος: έβαλαν πληρώματα ανάμεικτα από δημοκρατικούς και ολιγαρχικούς. Έτσι, προέκυψαν τα εξής: δύο πλοία αυτομόλησαν, πιθανώς διότι είχαν πληρώματα ολιγαρχικών ή διότι φοβήθηκαν. Σε άλλα σημειώθηκαν συμπλοκές μεταξύ των πληρωμάτων, που προφανώς ήταν ανάμεικτα από Κερκυραίους αντίθετης ιδεολογίας. Αυτά τα γεγονότα μαζί με την λανθασμένη τακτική δημιούργησαν κατάσταση απειθαρχίας και αταξίας με αποτέλεσμα οι Πελοποννήσιοι να στρέψουν τα περισσότερα πλοία τους, 33 τον αριθμό, εναντίον των δώδεκα αθηναϊκών και τα υπόλοιπα 20 εναντίον των 60 κερκυραϊκών.

1. **«Ο Θουκυδίδης θέλει να μεταδώσει γνώσεις τελικές μόνιμης αξίας. Κατορθώνει αυτό το πολύ σημαντικό για την εποχή του βήμα με την αποκάλυψη της νομοτέλειας που βρίσκεται πίσω από την ποικιλία και την πολυεδρικότητα των γεγονότων». (Κ.Ν. Παπανικολάου, «Θουκυδίδης», Νέα Παιδεία 4, 1978, σ. 80). Διακρίνετε αυτή τη νομοτέλεια, (δηλ. τη σύνδεση των γεγονότων μέσω της σχέσης αιτίου-αποτελέσματος), στο Κεφ. 75; Τεκμηριώστε την απάντησή σας (πείτε πώς το πετυχαίνει ο ιστορικός). Να απαντήσετε συνδυάζοντας και το περιεχόμενο του αποσπάσματος από μετάφραση Κεφάλαιο 82,7. (απόσπασμα 1ο)**

**ΠΑΡΑΛΛΗΛΑ ΚΕΙΜΕΝΑ ΑΠΟΣΠΑΣΜΑ ΑΠΟ ΜΕΤΑΦΡΑΣΗ 1ο απόσπασμα: Βιβλίο 3. Κεφάλαιο 82,7.**

**[7]** Τις εύλογες προτάσεις των αντιπάλων τις δέχονταν με υστεροβουλία και όχι με ειλικρίνεια για να φυλαχτούν από ένα κακό αν οι άλλοι ήταν πιο δυνατοί. Και προτιμούσαν να εκδικηθούν για κάποιο κακό αντί να προσπαθήσουν να μην το πάθουν. Όταν έκαναν όρκους για κάποια συμφιλίωση, τους κρατούσαν τόσο μόνο όσο δεν είχαν την δύναμη να τους καταπατήσουν, μη έχοντας να περιμένουν βοήθεια από αλλού. Αλλά μόλις παρουσιαζόταν ευκαιρία, εκείνοι που πρώτοι είχαν ξαναβρεί το θάρρος τους, αν έβλεπαν ότι οι αντίπαλοι τους ήταν αφύλαχτοι, τους χτυπούσαν κ' ένοιωθαν μεγαλύτερη χαρά να τους βλάψουν εξαπατώντας τους, παρά χτυπώντας τους ανοιχτά. Θεωρούσαν ότι ο τρόπος αυτός όχι μόνο είναι πιο ασφαλής αλλά και βραβείο σε αγώνα δόλου.

**ΑΠΑΝΤΗΣΗ**

**ΑΙΤΙΑ: Στόχοι πρότασης Κερκυραίων:**

 Μόνιμη παρουσία αθηναϊκών πλοίων - διασφάλιση εξουσίας  Επάνδρωση με ολιγαρχικούς - εκτοπισμός πολιτικών αντιπάλων - εκδίκηση, εξόντωση αντιπάλων

**Αποτελέσματα:**

 Αδιαλλαξία, πολιτικά μίση  αλληλοσπαραγμός  υποτέλεια Κέρκυρας στην Αθήνα

**ΑΠΟΤΕΛΕΣΜΑΤΑ**

**Οι προτάσεις των δημοκρατικών προς το Νικόστρατο προκαλούν αλυσιδωτές αντιδράσεις**

**Δημοκρατικοί προτείνουν:** Επάνδρωση πλοίων με ολιγαρχικούς

**Ολιγαρχικοί αισθάνονται:** Δικαιολογημένο φόβο - καχυποψία

(Θυμόμαστε ότι στην Αθήνα οι Κερκυραίοι πρέσβεις συνελήφθησαν ως ***νεωτερίζοντες***)

Θυμούνται το δικό τους πραξικόπημα - χάσμα διχασμού Άρνηση ολιγαρχικών, καταφυγή σε ναό, κλίμα φόβου, αμοιβαία καχυποψία

**Αλυσιδωτές αντιδράσεις: **δράση - αντίδραση

**Συμπέρασμα Δημοκρατικών:**

οι Ολιγαρχικοί ετοιμάζουν ένοπλη επίθεση - πρόφαση για εκκαθαρίσεις

**Συμπέρασμα Δημοκρατικών:**

(Ολιγαρχικοί: υπαρκτός κίνδυνος) 400 ολιγαρχικοί Ικέτες σε ναό Ήρας

Φόβος Δημοκρατικών για κίνηση εναντίον τους τους έπεισαν με εγγυήσεις και τους εκτόπισαν στο απέναντι νησί

**Πως πετυχαίνει ο ιστορικός να δείξει αυτή τη νομοτέλεια:**

***με συνεχή χρήση αιτιολογικών προτάσεων, μετοχών και εμπρόθετων προσδιορισμών,*** ώστε κάθε φορά να είναι εμφανές πως κάθε γεγονός αποτελεί την αιτία για την πρόκληση ενός άλλου γεγονότος. (δείσαντες δὲ ἐκεῖνοι: αιτιολογική μετοχή), κι αμέσως μετά η επίσης υποκειμενική πρόσληψη των γεγονότων από τους δημοκρατικούς (ἐπὶ τῇ προφάσει ταύτῃ: εμπρόθετος της αιτίας), που τους οδηγεί στο να οπλιστούν οι ίδιοι και να επιδιώξουν τον αφοπλισμό των αντιπάλων τους). Έχουμε έτσι τη γοργή και αλυσιδωτή αντίδραση γεγονότων.

**5.α) Να σκιαγραφήσετε το χαρακτήρα του Αθηναίου στρατηγού με βάση τις ενέργειες του. β) Γιατί πιστεύετε ότι ο Θουκυδίδης τονίζει τόσο τις ικανότητες του Νικόστρατου; Να απαντήσετε συνδυάζοντας και το περιεχόμενο του αποσπάσματος από μετάφραση Κεφάλαιο 81,3-4 (απόσπασμα 2ο)**

**2ο απόσπασμα: Βιβλίο 3. Κεφάλαιο 81,3,4.**

**[81.3]** Οι περισσότεροι όμως από τους ικέτες, όσοι δεν πείστηκαν, καθώς έβλεπαν αυτά που γίνονταν, σκότωναν ο ένας τον άλλο εκεί μέσα στον ναό, και μερικοί κρεμιούνταν από τα δέντρα (που βρίσκονταν στο ιερό), ενώ άλλοι τερμάτιζαν τη ζωή τους όπως μπορούσε ο καθένας.

**[81.4]** Και για εφτά ημέρες, που παρέμεινε ο Ευρυμέδοντας με τα εξήντα πλοία, οι Κερκυραίοι σκότωναν από τους συμπολίτες τους όσους λογιάζονταν ότι ήταν εχθροί τους, και μολονότι ισχυρίζονταν ότι τιμωρούσαν αυτούς που προσπαθούσαν να καταλύσουν τη δημοκρατία, μερικοί σκοτώθηκαν και εξαιτίας προσωπικής έχθρας και άλλοι σκοτώθηκαν από τους οφειλέτες τους, για χρήματα που τους οφείλονταν.

**ΑΠΑΝΤΗΣΗ**

**α) Αδιαμφισβήτητες ικανότητες:**

νηφαλιότητα – μετριοπάθεια, ορθή κρίση, πολιτική ευστροφία, έλλειψη εμπάθειας, ανθρωπισμό, σεβασμό σε αντιπάλους, συνετός στη δράση του, μετριοπαθής και εξαιρετικά διπλωματικός, αφού αποφεύγει κινήσεις που θα μπορούσαν να ερμηνευθούν ως επίδειξη ισχύος ή ως αμιγώς εχθρικές απέναντι στους ολιγαρχικούς, διαλλακτικότητα, διπλωματική ευστροφία, επιτυχημένη, επίπονη διαπραγμάτευση, ἔπρασσε: Ρήμα (αποπειρατικός παρατατικός δείχνει τις συνεχείς προσπάθειες του Νικόστρατου), εξυπηρετεί συμφέροντα Αθήνας, δίνει λύσεις και σε Κερκυραίους, δεν παρασύρεται από πάθη, είναι κατευναστικός (αὐτοὺς ἀνίστη τε καὶ παρεμυθεῖτο), ψύχραιμος, αποσοβεί τη σφαγή. Η φιλειρηνική του αυτή διάθεση θα πρέπει, ωστόσο, να κρίνεται πάντα σε συνάρτηση με το γεγονός ότι βρισκόταν εκεί για να εξυπηρετήσει τα συμφέροντα της Αθήνας.

**β) Προβάλλεται σκόπιμα από Θουκυδίδη:**

η σημασία της ξεχωριστής προσωπικότητας του Νικόστρατου στην εξέλιξη της ιστορίας γιατί θέλει να τονίσει τη διαφορά σε αντιπαραβολή με το ήθος του Ευρυμέδοντα που όπως φαίνεται από το απόσπασμα του παράλληλου κειμένου επέτρεψε να συμβούν σφαγές και εκτελέσεις πέρα από κάθε φαντασία.

|  |  |
| --- | --- |
| **Νικόστρατος** | **Ευρυμέδοντας** |
| * 12 πλοία και τους αντίστοιχους άνδρες * Δυο μέρες | * 60 πλοία και τους αντίστοιχους άνδρες * Επτά μέρες |

**Ερώτημα: θα μπορούσε ο Ευρυμέδοντας με τις δυνάμεις που είχε να ελέγξει την κατάσταση;;;**

**Το έκανε;;; Γιατί;;;;**

**ΑΡΧΙΚΟΙ ΧΡΟΝΟΙ**

**πέμπω, ἔπεμπον, πέμψω, ἔπεμψα, πέπομφα, ἐπεπόμφειν**

**διεπέμπετο: πέμπω – διαπέμπω < διά + πέμπω**

**διαπέμπω, διέπεμπον, διαπέμψω, διέπεμψα, διαπέπομφα, διεπεπόμφειν**

**ξυμπέμψειν: πέμπω – ξυμπέμπω < ξύν (σύν) + πέμπω**

**ξ(σ)υμπέμπω, ξ(σ)υνέπεμπον, ξ(σ)υμπέμψω, ξ(σ)υνέπεμψα, ξ(σ)υμπέπομφα, ξ(σ)υνεπεπόμφειν**

**ΑΣΚΗΣΕΙΣ ΣΥΝΤΑΚΤΙΚΟΥ**

1. **Να αναγνωρίσετε πλήρως την παρακάτω δευτερεύουσα πρόταση και να δικαιολογήσετε την εισαγωγή και την εκφορά της:**

***Ὡς δ᾽ οὐκ ἔπειθεν:***

Δευτερεύουσα αιτιολογική πρόταση. Εισάγεται με το ως γιατί δηλώνει υποκειμενική αιτία· εκφέρεται με Οριστική (οὐκ ἔπειθεν), γιατί δηλώνει αίτιο πραγματικό.

οὐκ ἔπειθεν: ρήμα, Νικόστρατος: εννοείται ως υποκείμενο, αὐτοὺς: εννοείται ως αντικείμενο

**ΑΣΚΗΣΕΙΣ ΓΡΑΜΜΑΤΙΚΗΣ ΚΕΦ. 75.**

1. **Να καταγραφούν οι ρηματικοί τύποι παραγρ. 2-4 που εκφράζουν τις ενέργειες του Νικόστρατου και να μεταφερθούν στον ενεστώτα τα ρήματα:**

πράξας

ἔμελλεν = μέλλει

ἀποπλεύσεσθαι

καταλιπεῖν

ξυνεχώρησεν = ξυγχωρεῖ

ἀνίστη = ἀνίστησι

παρεμυθεῖτο = παραμυθεῖται

ἔπειθεν = πείθει

ἐκώλυσε = κωλύει

1. **κατέλεγον: να γίνει χρονική και εγκλιτική αντικατάσταση του ρήματος:**

**οριστική, υποτακτική, ευκτική, προστακτική**

καταλέγουσιν

**κατέλεγον -- -- --**

καταλέξουσιν

κατέλεξαν / κατείπον

κατειρήκασιν

κατειρήκεσαν

**δεν γίνεται εγκλιτική αντικατάσταση γιατί ο παρατατικός έχει μόνο οριστική!!!!**

1. **σφίσι: να κλίνετε το πρώτο πρόσωπο της αντωνυμίας σε ενικό και πληθυντικό αριθμό.**